CELEX: 32022D1020
Language: sk
Date: 2022-06-27 00:00:00
Title: Vykonávacie rozhodnutie Rady (SZBP) 2022/1020 z 27. júna 2022, ktorým sa vykonáva rozhodnutie 2010/788/SZBP o reštriktívnych opatreniach s ohľadom na situáciu v Konžskej demokratickej republike

28.6.2022   
               
               
                  SK
               
               
                  Úradný vestník Európskej únie
               
               
                  L 170/83
               
            
         VYKONÁVACIE ROZHODNUTIE RADY (SZBP) 2022/1020
         z 27. júna 2022,
         ktorým sa vykonáva rozhodnutie 2010/788/SZBP o reštriktívnych opatreniach s ohľadom na situáciu v Konžskej demokratickej republike
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 31 ods. 2,
         so zreteľom na rozhodnutie Rady 2010/788/SZBP z 20. decembra 2010 o reštriktívnych opatreniach s ohľadom na situáciu v Konžskej demokratickej republike (1), a najmä na jeho článok 6 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 20. decembra 2010 prijala rozhodnutie 2010/788/SZBP.
                  
               
                     (2)
                  
                  
                     Rada 12. decembra 2016 prijala rozhodnutie (SZBP) 2016/2231 (2) v reakcii na obštrukcie volebného procesu a porušovanie ľudských práv v Konžskej demokratickej republike. Rozhodnutím (SZBP) 2016/2231 bolo zmenené rozhodnutie 2010/788/SZBP a v jeho článku 3 ods. 2 boli zavedené autonómne reštriktívne opatrenia.
                  
               
                     (3)
                  
                  
                     V nadväznosti na rozsudok Všeobecného súdu vo veci T-108/21 (3) by sa zo zoznamu osôb a subjektov uvedeného v prílohe II k rozhodnutiu 2010/788/SZBP mal vypustiť jeden záznam.
                  
               
                     (4)
                  
                  
                     Príloha II k rozhodnutiu 2010/788/SZBP by sa preto mala zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Príloha II k rozhodnutiu 2010/788/SZBP sa mení tak, ako sa uvádza v prílohe k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            V Luxemburgu 27. júna 2022
            
               
                  Za Radu
               
               
                  predsedníčka
               
               A. PANNIER-RUNACHER
            
         
         
            (1)  Ú. v. EÚ L 336, 21.12.2010, s. 30.
         
            (2)  Rozhodnutie Rady (SZBP) 2016/2231 z 12. decembra 2016, ktorým sa mení rozhodnutie 2010/788/SZBP o reštriktívnych opatreniach voči Konžskej demokratickej republike (Ú. v. EÚ L 336 I, 12.12.2016, s. 7).
         
            (3)  Rozsudok Všeobecného súdu z 27. apríla 2022Ferdinand Ilunga Luyoyo v. Rada Európskej únie, vec T-108/21, ECLI:EU:T:2022:253.
      
      
         
            PRÍLOHA
            Zo zoznamu uvedeného v oddiele A (Osoby) prílohy II k rozhodnutiu 2010/788/SZBP sa vypúšťa tento záznam:
            
               
                           „3.
                        
                        
                           Ferdinand Ilunga LUYOYO“.